CELEX: 22014D0049
Language: fi
Date: 2014-04-08 00:00:00
Title: ETA:n sekakomitean päätös N:o 49/2014, annettu 8 päivänä huhtikuuta 2014 , ETA-sopimuksen liitteen VI (Sosiaaliturva) muuttamisesta

28.8.2014   
            
            
               FI
            
            
               Euroopan unionin virallinen lehti
            
            
               L 256/26
            
         ETA:n SEKAKOMITEAN PÄÄTÖS
   N:o 49/2014,
   annettu 8 päivänä huhtikuuta 2014,
   ETA-sopimuksen liitteen VI (Sosiaaliturva) muuttamisesta
   ETA:N SEKAKOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
   sekä katsoo seuraavaa:
   
               (1)
            
            
               Korvausmenettelyistä Euroopan parlamentin ja neuvoston asetuksen (EY) N:o 883/2004 35 ja 41 artiklan täytäntöönpanemiseksi 20 päivänä kesäkuuta 2013 annettu päätös N:o S9 (1) olisi otettava osaksi ETA-sopimusta.
            
         
               (2)
            
            
               Päätöksellä N:o S9 korvataan päätös N:o S4 (2), joka on otettu osaksi sopimusta ja joka näin ollen olisi poistettava ETA-sopimuksesta.
            
         
               (3)
            
            
               Sen vuoksi olisi muutettava ETA-sopimuksen liitettä VI,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan ETA-sopimuksen liitteessä VI oleva kohta 8.4 (päätös N:o S4) seuraavasti:
   
      ”52013 XX 0927(01): päätös N:o S9, annettu 20 päivänä kesäkuuta 2013, korvausmenettelyistä asetuksen (EY) N:o 883/2004 35 ja 41 artiklan panemiseksi täytäntöön (EUVL C 279, 27.9.2013, s. 8).”
   
   2 artikla
   Päätöksen N:o S9 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
   3 artikla
   Tämä päätös tulee voimaan 9 päivänä huhtikuuta 2014, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
   4 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 8 päivänä huhtikuuta 2014.
      
         
            ETA:n sekakomitean puolesta
         
         
            Puheenjohtaja
         
         Gianluca GRIPPA
      
   
   
      (1)  EUVL C 279, 27.9.2013, s. 8.
   
      (2)  EUVL C 106, 24.4.2010, s. 52.
   
      (3)  Valtiosäännön asettamista vaatimuksista ei ole ilmoitettu.